87. ΠΡΟΕΔΡΙΚΟ ΔΙΑΤΑΓΜΑ υπ’ αριθ.369 της 28 Ιουλ./4 Αυγ.1988 (ΦΕΚ Α΄163) Τροποποίηση του Οργανισμού του Υπουργείου Πολιτισμού. Έχοντας υπόψη: 1.Τις διατάξεις της παρ.5 του άρθρ.24 του νόμ.1558/1985 (ΦΕΚ 187/Α). 2.Τις διατάξεις της παρ.1 του άρθρ.17 του νόμ.1320/1983 (ΦΕΚ 6/Α). 3.Τη γνωμοδότηση αριθ.456/1988 του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Οικονομικών και Πολιτισμού, αποφασίζουμε: Άρθρ.1.-1.Κλάδος ΥΕ2 Αρχιφυλάκων-Φυλάκων (προσωρινός, άρθρ.79 Π.Δ/μα 941/1977, φ.320). Ο υφιστάμενος κλάδος ΥΕ2 ΑρχιφυλάκωνΦυλάκων καθίσταται προσωρινός. Οι θέσεις του κλάδου αυτού καταργούνται με την αποχώρηση με οποιοδήποτε τρόπο των υπαλλήλων που κατέχουν  αυτές. 2.Συνιστάται στο Υπουργείο Πολιτισμού (ΥΠ.ΠΟ) Κλάδος ΔΕ22 Φύλαξης-Πληροφόρησης με 1.428 θέσεις. Από τις θέσεις του Κλάδου αυτού δεν πληρούνται ισάριθμες με τους υπηρετούντες στον προσωρινό κλάδο ΥΕ2 ΑρχιφυλάκωνΦυλάκων. Προσόντα διορισμού στον Κλάδο αυτό ορίζονται τα αναφερόμενα στην παρ.1 του άρθρ.15 του Π.Δ/τος 194/1988 (ΦΕΚ 84/Α) “Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου”. « Η αναγραφή ειδικότητας στους αντίστοιχους τίτλους σπουδών δεν αποτελεί κώλυμα διορισμού στους αντίστοιχους κλάδους ΔΕ22 και ΔΕ23». Η μέσα σε «» φράση προστέθηκε με την παρ.3 άρθρ.9 Νόμ.2433/5-12 Αυγ.1996 (ΦΕΚ Α΄180), κατωτ.αριθ.143. Σύμφωνα δε με την παρ.8 του ίδιου άρθρου «Η ισχύς του παρόντος αρχίζει από 1ης Ιανουαρίου 1997». 3.Στον πιο πάνω Κλάδο εντάσσονται αυτοδίκαια οι υπηρετούντες στον Κλάδο ΥΕ2 ΑρχιφυλάκωνΦυλάκων υπάλληλοι του Υπουργού Πολιτισμού, εφόσον έχουν τα απαιτούμενα προσόντα. 4.Οι θέσεις του Κλάδου ΥΕ3 Νυχτοφυλάκων (άρθρ.80 Π.Δ/μα 941/1977) αυξάνονται κατά 100. Άρθρ.2.-Το άρθρ.79 του Π.Δ/τος 941/77 (ΦΕΚ 320/Α) καταργείται με τη δημοσίευση του παρόντος Π.Δ/τος. Σελ.1216(γ) Τεύχος 1377 Σελ. 84 